शशिकला ने फरवरी में चेन्नई से बेंगलुरु जेल रवाना होने से कुछ घंटे पहले ही टीटीवी दिनाकरन को पार्टी का डिप्टी चीफ नियुक्त किया था. उन्होंने यह भी सुनिश्चित कर लिया था कि उनके वफादार नेता ई पलानीसामी मुख्यमंत्री बन जाएं. पन्नीरसेल्वम खेमे के साथ मेल-मिलाप की कोशिशों में पलानीसामी को केंद्रीय भूमिका में देखा जा रहा है और संभावना है कि जिस फॉर्मूले पर विचार-विमर्श किया जा रहा है, उसके तहत वह मुख्यमंत्री बने रह सकते हैं.